[{"text_idx": "#000001", "text": "Lehenengo urtea du Jon Ander Insausti (Mutiloa, 1992) txirrindulariak profesional mailan, Murias talde sortu berriarekin. Ziklo-krosean oso emaitza onak lortu ditu: Gipuzkoako txapeldun izan da, eta hirugarren geratu da Euskadiko txapelketan. Hilaren amaieran, berriz, errepideko denboraldia hasiko du."}, {"text_idx": "#000003", "text": "Murias taldearekin hasi berri zara. Zer moduz?"}, {"text_idx": "#000004", "text": "Oso gustura. Hasi berria da taldea, aurtengoa izango da lehen denboraldia, eta gogotsu gaude. Aste honetan kontzentrazioa izan dugu Benidormen, errepideko denboraldia hasi aurretik."}, {"text_idx": "#000007", "text": "Normalean bakarrik entrenatzen dut, eta tarteka baita Lazkaoko Garikoitz Bravo taldekidearekin ere. Taldekide guztiak oso gutxitan elkartzen gara, hilean behin edo. Zaldibiako Xabier Murielek entrenatzen nau, eta berak prestatzen dit programa. Gehienez egunean bost edo sei orduz entrenatzen dut; egun lasaia tokatzen zaidanean, berriz, pare bat orduz."}, {"text_idx": "#000009", "text": "Ez nuen espero, egia esan, eta gustura nago. Murias taldea errepidekoa den arren, beraiek eskatu zidaten ziklo-krosa ere egiteko. Azken finean maila ez denez hain altua, emaitza onak lortzeko aukera ematen du, eta hori taldea ezagutzera emateko modu bat da. Dena den, helburu nagusia errepidean ongi ibiltzea da, eta ziklo-kroseko entrenamendua ongi etortzen da errepiderako ere."}, {"text_idx": "#000010", "text": "Errepidea ala ziklo-krosa duzu nahiago?"}, {"text_idx": "#000012", "text": "Txirrindularitzan zein dira zure indarguneak?"}, {"text_idx": "#000013", "text": "Errepidean, erloju kontrako lasterketetan eta lautadetan ongi ibiltzen naiz. Aldapan gora ere ongi, baina nire neurrian. Orain, profesional mailan, zailagoa izango da aurrean ibiltzea, baina dena emango dut."}, {"text_idx": "#000017", "text": "Denak izaten dira bereziak, baina 2009an Espainiako ziklo-kros txapelketa irabazi nuenekoa dut gogoan. Inflexio puntu bat izan zen, gauzak ondo eginez gero ongi ibiltzeko aukera nuela ikusi nuen."}, {"text_idx": "#000019", "text": "Urtarrilaren 28an izango dugu lehen lasterketa, Mallorcan. Han ez da bromarik izango, serio hasi beharko dugu."}]